钦定古今图书集成/明伦汇编/氏族典/第321卷 > 《郑樵通志》 > 以国为氏〈周异姓国〉
## 钦定古今图书集成/明伦汇编/氏族典/第321卷 > 《郑樵通志》 > 以国为氏〈周异姓国〉

曾氏亦作“鄫”，亦作“缯。”姒姓，子爵。今沂州承县东八十
里故鄫城是也。夏少康封其少子曲烈于鄫，襄六年，
莒灭之。鄫太子巫仕鲁，去邑为曾氏，见《世本》。巫生阜，
阜生晳，晳生参，字子舆，父子并仲尼弟子。参生元申，
裔孙伟，后汉尚书令，望出鲁国。